ג'ון תומאס דאגלס

ג'ון תומאס דאגלס (באנגלית: John Thomas Douglass  1847–1886) היה כנר אמריקאי מחונן, שחיבר את "הנשף של וירג'יניה", האופרה הראשונה הידועה שנכתבה על ידי אפרו-אמריקאי, וזכויות היוצרים שלה נרשמו בשנת 1868. האופרה בוצעה לפחות פעם אחת, אבל אבדה מאז. "הנשף של וירג'יניה" הייתה אופרה בשלוש מערכות, שביצוע הבכורה שלה היה בשנת 1868 בניו יורק, במכון סטויבסנט בברודוויי.

קריירה 
דאגלס למד כנראה באירופה, אך השתקע בניו יורק והחל לצאת לסיורי קונצרטים בשנות ה-70' של המאה ה-19. נוסף למסעות הקונצרטים שלו ככנר סולן, עבד גם עם הרכב מיתרים ולהקות שונות של זמרים נודדים, בהן "האחיות היירס" ו"המינסטרלים של ג'ורג'יה".

דאגלס ניהל גם סטודיו להוראת נגינה, שם פגש את דייוויד מאנס, בהמשך קונצרטמייסטר של התזמורת הסימפונית של ניו יורק, שייסד את בית הספר למוזיקה לסטודנטים אפרו-אמריקאים ואת בית ספר מאנס למוזיקה בניו יורק.

קישורים חיצוניים

הערות שוליים

כנרים אמריקאים
מורים למוזיקה באמריקה
מלחינים אמריקאים במאה ה-19
אמריקאים שנולדו ב-1847
אמריקאים שנפטרו ב-1886